《樊川寒食二首》
唐代·卢延让

寒食权豪尽出行，一川如画雨初晴。

谁家络络游春盛，担入花间轧轧声。

鞍马和花总是尘，歌声处处有佳人。

五陵年少粗于事，栲栳量金买断春。

作者简介：[约公元九o二年前后在世]字子善，范阳人。生卒年均不详，约唐昭宗天复中前后在世。天才卓绝，为诗师薛能，词意入僻，不尚织巧，多壮健语，为人所嗤。